ROMÂNIA
JUDEȚUL  GALAȚI
COMUNA  GHIDIGENI 
         PRIMAR
Nr.  6654/24.04.2026


REFERAT  DE  APROBARE

la proiectul de hotărâre privind modificarea art. 6 din  Hotărârea Consiliului Local Ghidigeni nr. 17 din 18.03.2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”

Având în vedere prevederile:
a) art. 15 alin. (2), art. 120 și art. 121 alin. (1) și alin. (2) din Constituția României, republicată;
b) art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
 	c)  art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;
d)  art. 44 și art. 53 din Legea nr. 273/2006 privind finanțele publice locale, cu modificările și completările ulterioare;
e) Legea nr.52/2003 privind transparența decizională în administrația publică, republicată, cu modificările și completările ulterioare;
	f)  Legea nr. 24/2000 privind normele de tehnică legislative pentru elaborarea actelor normative, cu modificările și completările ulterioare;
g) art. 129 alin. (2) lit.”b”, alin. (4) lit. ”d”, art. 134 alin. (4) și art. 139 alin. (3) din OUG nr. 57/2019 Partea I privind Codul administrativ, cu modificările și completările ulterioare;
h) Hotărârea Consiliului Local Ghidigeni nr. 17 din 18.03.2025 privind  aprobarea 
colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.
Ministerul Muncii, Familiei, Tineretului și Solidarității Sociale, în calitate de lider, alături 
de Ministerul Educației și Cercetării, Ministerul Sănătății și Agenția Națională pentru Plăți și Inspecție Socială a implementat proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate [PIDS/586/PO4/339395]”, poiect cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027. 
    Obiectivul  general  al  proiectului  este  creșterea  incluziunii  sociale  și  reducerea  sărăciei,  prin  dezvoltarea serviciilor comunitare integrate în 2.000 de comunități din mediul rural.
      Acest  proiect  vizează  exclusiv  unitățile  administrativ-teritoriale  din  mediul  rural  (comune),  cu reprezentativitate la nivelul tuturor județelor.
În data de 18.03.2025 a fosta adoptată Hotărârea Consiliului Local Ghidigeni nr. 17 privind  
aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, unde la art. 6 s-a aprobat punerea la dispoziție a  spațiului – Casa Agronomului din sat Slobozia Corni,  comuna Ghidigeni, județul Galați str. 1 Decembrie 1918, nr. 52 unde își va desfășura activitatea echipa comunitară integrată. Având în vedere că reabilitatea acestei clădiri implică costuri foarte mari, se propune modificarea art. 6 din HCL nr. 17/18.03.2025 prin punerea la dispoziție a unui alt spațiu, respectiv a sălii de ședințe din cadrul Primăriei Comunei Ghidigeni din sat Ghidigeni, str. Chrissoveloni nr. 178, comuna Ghidigeni, județul Galați.
      Este  de  competența  consiliului local   ca  în  ședința  ordinară din  data  de 30 aprilie 2026 să  ia  în  dezbatere  și  adoptare  prezentul  proiect  de  hotărâre  privind  modificarea art. 6 din  Hotărârea Consiliului Local Ghidigeni nr. 17 din 18.03.2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.

Inițiator,
Primar,
  Eugen TĂBĂCARU



